Správa zo zahraničnej pracovnej cesty

1.  Účastník ZPC:
Ing. Darina Kyliánová, CVTI SR, Lamačská cesta 8/A, 811 04 Bratislava, predseda redakčnej rady časopisu TT-b vydávaného v rámci projektu NITT SK

2.  Zahraničná pracovná cesta:
Účasť na medzinárodnom podujatí „IX. International Symposium IP IN INOVATIVE ECONOMY, Bringing inovations to market : Turning knowledge into profit“, v rámci implementácie národného projektu CVTI SR „Národná infraštruktúra pre podporu transferu technológií na Slovensku – NITT SK“.

Miesto: Poľsko, Krakov
3.  Rámcový program pobytu:
04.09.2013 – prílet do Krakova, o cca. 15.00 hod.
05. -06. 09. 2013 – celodenná účasť na sympoziu
07.09.2013 – návšteva mesta Psczyna;
08.09 2013 - prílet do Viedne o  16.20 hod.

4. Program Sympózia

Kompletný program sa nachádza v Prílohe.

5.Sprievodný program 7.sept. 2013

Na pozvanie poľského patentového úradu som sa zúčastnila sprievodného programu, spolu s lektormi sympózia a pracovníkmi Úradu.  Na programe bola exkurzia do mesta Pszczyna, kde sa konala prehliadka hradu, múzea a zúčastnili sme sa aj na výstave bizónov.(Bison Exibit Pen).  Program bol hradený usporiadateľom.

6.  Odporúčané závery:

Hlavným cieľom medzinárodného sympózia bola skutočnosť ako preniesť duševné vlastníctvo do praxe a priniesť inovatívne myšlienky na trh. Prednášky sa týkali problémov a skúsenosti pri komercializácií, financovaní a odstraňovaní byrokratických bariér jednotlivých procesov.
Veľmi potrebným a nasledovania hodným príkladom pre Slovensko bola účasť štátnych tajomníkov troch dôležitých rezortov, a to ministerstva financií, školstva a vedy a regionálneho rozvoja, ktorí veľmi živo diskutovali o uvedenej problematike. Je ozaj dôležitá aj podpora politikov, aby sa inovácie na Slovensku pohli dopredu.
Vzhľadom na možnú spoluprácu v oblasti podpory transferu technológií, najmä v súvislosti s budovaním národnej infraštruktúry na podporu transferu technológií na Slovensku v rámci projektu NITT SK, som komunikovala so zástupcom WIPO p. Biserkou Strel. Po internej konzultácií so zainteresovanými pracovníkmi CVTI SR predpokladám možné zapojenie sa do procesu na zvyšovanie odborných kapacít na tému „Transfer technológií“, ktoré podporuje WIPO.

Na sympóziu odzneli dva zaujímavé príspevky, ktoré sa priamo dotýkali transferu technológií, a preto som oslovila týchto lektorov za účelom možnej spolupráce. Bola prisľúbená  predbežná dohoda o účasti p.Christiana Hackla, z TUM-Tech GmbH, Nemecko a p. Alfreda Radauera, Technopolis Group Ltd, Rakúsko  na  rôznych odborných podujatiach organizovaných v rámci projektu NITT SK.
Keďže toto sympózium má bohatú tradíciu odporúčam  v budúcnosti aj možnú aktívnu účasť pracovníkov CVTI SR na tomto podujatí.

7.   Prehľad prinesenej dokumentácie a miesto jej uloženia
Elektronické verzie prezentácií budú zverejnené na web stránke poľského patentového úradu 
www.uprp.pl 

8. Osobitne vyhodnotený očakávaný prínos ZPC
Účasť na seminári bola prínosná z pohľadu nadviazania užitočných kontaktov s relevantnými partnermi z vyspelých európskych aj zámorských krajín. Oboznámila som sa s prístupmi a úspešnými príkladmi v oblasti podpory transferu technológií a v podpore inovácií v zahraničí. Zároveň som odovzdala  usporiadateľom dve čísla časopisu TT-b so žiadosťou o možnosti prispievať do jeho obsahu. Bola prisľúbená spolupráca niektorých lektorov  na relevantných projektoch, organizovaných CVTI SR.

9.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie zo seminára budú tlmočené ďalším zamestnancom CVTI SR, najmä pracovníkom zapojeným do implementácie národného projektu NITT SK. Prezentácie z podujatia budú k dispozícii na vyššie uvedenom linku.

Súhlasím so zverejnením správy na internete: áno
Dátum: 11. 09. 2013

Správu vypracovala: Ing. Darina Kyliánová				.................................

Správu schválil: prof. RNDr. Ján Turňa, CSc.				.................................